T. Cabaj, poslanec: (2001-11-09):
J. Migaš, predseda NR SR: Panie poslankyne, páni poslanci, je tu § 29 rokovacieho poriadku Národnej rady. Preto dávam hlasovať o tomto návrhu, či Národná rada rozhodne svojím hlasovaním, že budeme ihneď rokovať o tomto pozmeňujúcom návrhu. Čiže hlasujeme o stanovisku poslanca na skrátenie lehoty dvadsaťštyri hodín. Hlasujeme. Hlasujeme. Hlasujeme o skrátení dvadsaťštyrihodinovej lehoty na prerokovanie pozmeňujúceho návrhu vo výbore a v Národnej rade. (Hlasovanie.) Prítomných je 77 poslancov, za návrh 70, proti 5, zdržali sa 2. Všetci hlasovali. Tento návrh sme schválili, t. j. schválili sme, aby bola skrátená dvadsaťštyrihodinová lehota. Pán poslanec Maňka, uvádzajte ďalšie hlasovanie. Nech sa páči. V. Maňka, poslanec: Budeme hlasovať o bode č. 1 spoločnej správy s odporúčaním gestorského výboru schváliť ho. J. Migaš, predseda NR SR: Pán poslanec, ešte raz zopakujte návrh. V. Maňka, poslanec: Hlasujeme o bode č. 1 spoločnej správy, odporúčanie gestorského výboru je schváliť ho. J. Migaš, predseda NR SR: Prezentujme sa a hlasujme. Hlasujeme. Hlasujeme. (Hlasovanie.) Prítomných je 77 poslancov, za návrh 76, proti nikto, nezdržal sa nikto,  nehlasoval 1. Tento návrh sme schválili. Nech sa páči ďalej. V. Maňka, poslanec: Budeme hlasovať o bode č. 2 spoločnej správy s odporučením gestorského výboru  neschváliť ho. J. Migaš, predseda NR SR: Hlasujeme o tomto návrhu pána spravodajcu. Hlasujeme. Hlasujeme. (Hlasovanie.) Prítomných je 76 poslancov, proti 72, zdržali sa 2, nehlasovali 2. Konštatujem, že sme tento návrh schválili. Poslanci vládnej koalície, seďte na svojich miestach. Nech sa páči, pán poslanec Maňka. V. Maňka, poslanec: Budeme hlasovať o bode 3 spoločnej správy. Tu chcem upozorniť, že aj keď ho gestorský výbor odporúča schváliť, ide o termín účinnosti a ten v spoločnej správe by sme už mali za sebou, to bol 1. október, to znamená, aj keď je odporučenie schváliť ho, treba zvážiť, že meníme účinnosť na iný dátum. A v októbri už nie je možné ho neschváliť. J. Migaš, predseda NR SR: Prezentujme sa a hlasujme. Ešte raz, páni poslanci, panie poslankyne vládnej koalície, seďte na svojich miestach a hlasujte. Hlasujeme. Hlasujeme. (Hlasovanie.) Prítomných je 90 poslancov, za návrh 14, proti 47, zdržalo sa 27, nehlasovali 2. Konštatujem, že tento návrh sme neschválili. Ďalej, pán spravodajca, pokoj v rokovacej sále. V. Maňka, poslanec: Týmto sme odhlasovali body zo spoločnej správy a budeme hlasovať o pozmeňujúcich návrhoch, ktoré zazneli v rozprave. Najprv som vystúpil v rozprave ja. Na návrh pána poslanca Tatára budeme hlasovať v dvoch častiach. Prvá časť je body 1 až 5 a body 10 až 18. J. Migaš, predseda NR SR: Hlasujeme o bodoch najprv 1 až 5, panie poslankyne, páni poslanci, hlasujeme o bodoch 1 až 5. Je to pozmeňujúci návrh pána poslanca Tatára. Pána poslanca Maňku. Návrh pána poslanca Maňku. Hlasujeme o pozmeňujúcom návrhu pána poslanca Maňku body 1 až 5. Hlasujeme. (Hlasovanie.) Prítomných je 109 poslancov, za návrh 99, proti 1, zdržali sa 7,  nehlasovali 2. Tento návrh sme schválili. Ďalej ďalšie body. V. Maňka, poslanec: Budeme hlasovať o druhom bloku bodov z môjho návrhu, a to sú body 6, 7, 8 a 9. Tá deviatka je už nová, lebo som tú pôvodnú vyňal, dal preč a navrhol som novú pri dnešnom mojom vystúpení. Čiže 6, 7, 8 a 9 ako blok. Ak nie je, samozrejme, iný návrh, ale ja som to tak navrhol vo svojom vystúpení. Nie do jeho, ja som mal body... J. Migaš, podpredseda NR SR: Pokoj. V. Maňka, poslanec: ... 6, 7, 8 a 9. Moju deviatku som stiahol a dal som moju novú deviatku s tým, že nebol žiadny iný návrh. J. Migaš, predseda NR SR: Panie poslankyne, páni poslanci, bol stiahnutý pozmeňujúci návrh pod bodom č. 9. Čiže Národná rada to berie na vedomie, a preto hlasuje o bodoch 6, 7, 8 a 9. V. Maňka, poslanec: Tie body spolu súvisia a ja som to navrhol vo svojej, pri rozprave, že takto hlasovať. Nebola žiadna námietka. (Ruch v sále.) J. Migaš, predseda NR SR: Panie poslankyne, páni poslanci, hlasujeme o bodoch 6, 7 a 8. Hlasujeme. Hlasujeme o bodoch pána poslanca Maňku  6, 7 a 8. Hlasujme. Hlasujeme o bodoch 6, 7 a 8 pozmeňujúceho návrhu pána poslanca Maňku. (Hlasovanie.) Prítomných je 110 poslancov, za návrh 71, proti 24,zdržalo sa 13,  nehlasovali 2. Tento návrh sme schválili. Ďalej. V. Maňka, poslanec: Teraz dám hlasovať o bode č. 9 samostatne. J. Migaš, predseda NR SR: Hlasujeme o bode č. 9. Prezentujme sa a hlasujme. Hlasujeme, hlasujeme o bode č. 9. Ja som nič nepočul, hlasujeme o bode č. 9. Pokoj v rokovacej miestnosti, hlasujeme o bode č. 9, páni poslanci. (Hlasovanie.) Prítomných je 110 poslancov, za 62, proti 18, zdržalo 26, nehlasovali 4. Tento návrh sme schválili. Ďalej. V. Maňka, poslanec: Ďalej v rozprave vystúpil pán poslanec Tatár a navrhol tri pozmeňujúce návrhy, z toho stiahol prvý a tretí, to znamená, že budeme hlasovať o druhom pozmeňujúcom návrhu pána poslanca Tatára. J. Migaš, predseda NR SR: Hlasujeme o druhom návrhu pána poslanca Tatára. Hlasujeme. Hlasujeme. Hlasujeme o druhom návrhu pána poslanca Tatára. Hlasujeme. Hlasujeme o druhom návrhu pána poslanca Tatára. Hlasujeme o druhom pozmeňujúcom návrhu pána poslanca Tatára. (Smiech v rokovacej sále a potlesk.) (Hlasovanie.) Prítomných je 109 poslancov, za 55, proti 18, zdržalo sa 35, nehlasoval 1. Konštatujem, že tento návrh pána poslanca Tatára bol schválený. Panie poslankyne, páni poslanci, na žiadosť spravodajcu vyhlasujem 5-minútovú prestávku. Prestávka. (Prestávka.) (Po prestávke.) J. Migaš, predseda NR SR: Panie poslankyne, páni poslanci, zvolávam poslanecké grémium. (Prestávka.) (Po prestávke.) J. Migaš, predseda NR SR: Panie poslankyne, páni poslanci, žiadam vás, zaujmite miesto, budeme pokračovať v hlasovaní. Panie poslankyne, páni poslanci, žiadam vás, aby ste zaujali svoje miesta. Panie poslankyne, páni poslanci, budeme pokračovať v hlasovaní, preto nedám slová, až po skončení hlasovania potom, ak sú procedurálne návrhy. Pokračujeme v hlasovaní, nech sa páči, pán spravodajca, ďalšie hlasovanie, ako bolo v poradí. V. Maňka, poslanec: Pani poslankyne, páni poslanci, hlasovali sme o všetkých pozmeňujúcich návrhoch a pretože sme aj nejaké schválili, je potrebné, aby sme podľa § 84 hlasovali o tom, či prerokujeme návrh v treťom čítaní, pričom hovorím, že mám na to splnomocnenie, aby som tento návrh podal. J. Migaš, predseda NR SR: Prezentujme sa a hlasujme. Hlasujeme o návrhu spravodajcu, aby sme o tomto zákone rokovali, aby sme prešli do tretieho čítania. Hlasujeme. (Hlasovanie.)  Prítomných  je 111 poslancov, za návrh 109, proti 1, zdržal sa 1. Všetci hlasovali. Tento návrh sme schválili. Panie poslankyne, páni poslanci, pristúpime teda k tretiemu čítaniu o tomto návrhu zákona. Otváram rozpravu v rámci tretieho čítania. Pýtam sa, či niekto z poslancov chce podať návrhy podľa § 85 zákona o rokovacom poriadku. Nie je to tak. Vyhlasujem rozpravu za skončenú. Keďže v rámci tohto čítania neboli podané žiadne návrhy, podľa § 86 zákona o rokovacom poriadku pristúpime k hlasovaniu o návrhu zákona ako o celku. Prezentujme sa a hlasujme o uvedenom zákone ako o celku. Hlasujeme. (Hlasovanie.)  Prítomných je 111 poslancov, za návrh 106, proti nikto, zdržali sa 4, nehlasoval 1. Konštatujem, že sme schválili návrh skupiny poslancov Národnej rady na vydanie novely zákona o dani z dedičstva, dani z darovania a dani z prevodu a prechodu nehnuteľností v znení neskorších predpisov. Panie poslankyne, páni poslanci, budeme hlasovať o vládnom návrhu zákona, ktorým sa mení a dopĺňa zákon Národnej rady Slovenskej republiky č. 289/1995 Z. z. o dani z pridanej hodnoty v znení neskorších predpisov , tlač 1113. Spravodajcom je pán poslanec Maňka. Rokujeme o zákone 289/1995, tlač 1113, o dani z pridanej hodnoty. Nech sa páči, uvádzajte hlasovanie v rámci druhého čítania. Hlasujeme. Nech sa páči, pán spravodajca. V. Maňka, poslanec: Ďakujem za slovo. Vážené pani poslankyne, vážení páni poslanci, budeme hlasovať najprv o bodoch zo spoločnej správy. Budeme hlasovať v dvoch blokoch s tým, že gestorský výbor odporúča schváliť zo spoločnej správy body číslo 1, 3, 4 a 5. J. Migaš, predseda NR SR: Panie poslankyne, páni poslanci, hlasujeme o návrhoch zo spoločnej správy. Hlasujeme o bode 1, 3, 4 a 5. Gestorský výbor odporúča tento návrh schváliť. Hlasujeme. Hlasujeme o bodoch zo spoločnej správy. Hlasujeme o bode 1, 3, 4 a 5. Gestorský výbor ich odporúča schváliť. (Hlasovanie.) Prítomných je 109 poslancov, za návrh 107, proti nikto, nezdržal sa nikto, nehlasovali 2. Tento návrh sme schválili. Ďalej. V. Maňka, poslanec: Budeme hlasovať o bode číslo 2 zo spoločnej správy. Gestorský výbor ho odporúča neschváliť. J. Migaš, predseda NR SR: Hlasujeme o bode číslo 2 zo spoločnej správy. Gestorský výbor odporúča neschváliť tento bod. Hlasujeme o bode číslo 2 zo spoločnej správy. Gestorský výbor ho odporúča neschváliť. Hlasujeme. (Hlasovanie.) Prítomných je 110 poslancov, za návrh 1, proti 66,  zdržalo sa 41, nehlasovali 2. Tento návrh sme neschválili. Ďalej. V. Maňka, poslanec: Ďalej v rozprave päť pánov poslancov, štyria páni poslanci, jedna pani poslankyňa predložili pozmeňujúce návrhy. Najprv budeme hlasovať o, nebudeme hlasovať, lebo najprv vystúpil pán poslanec Tatár, ale pani ministerka pred hlasovaním nevyjadrila súhlas z dôvodu, že predložený návrh zákon rozširuje. Preto vážený pán predsedajúci, nemôžete dať o ňom hlasovať, pokiaľ pán poslanec Tatár neuplatní námietku. J. Migaš, predseda NR SR: Čiže zopakujem, panie poslankyne, páni poslanci, návrh pána poslanca Tatára je nad rámec zákona. Čiže spravodajca a navrhovateľ odporúča o tomto nehlasovať. Pán poslanec Tatár, nech sa páči. P. Tatár, poslanec: Ďakujem pekne za slovo. Vznášam námietku podľa § 94 odsek 3 k tomuto pozmeňujúcemu návrhu s odôvodnením, že ide o jednoznačný fakt, aby vratky DPH boli do jedného mesiaca, nie až po zaplatení  konečnej faktúry odberateľom, na to jednoducho ľudia čakajú. Ďakujem. J. Migaš, predseda NR SR: Čiže hlasujeme o námietke pána poslanca Tatára. Prezentujme sa a hlasujme. Vypočuli sme si námietku pána poslanca Tatára. Hasujeme o námietke. Hlasujeme. Hlasujeme o námietke pána poslanca Tatára, ktorú pred chvíľou uviedol. (Hlasovanie.) Prítomných je 112 poslancov, za návrh 45, proti 23, zdržalo sa 41, nehlasovali 3. Námietku pána poslanca sme neschválili. Ďalej uvádzajte hlasovanie, pán spravodajca. Pozmeňujúce návrhy z rozpravy idú. Nech sa páči. V. Maňka, poslanec: Ďalej budeme hlasovať o pozmeňujúcich návrhoch pána poslanca Slafkovského. J. Migaš, predseda NR SR: Hlasujeme o pozmeňujúcom návrhu pána poslanca Slafkovského. Hlasujeme. V. Maňka, poslanec: Hlasujeme o všetkých troch, nebola iná požiadavka. Ďakujem za pripomienky. J. Migaš, predseda NR SR: Panie poslankyne, páni poslanci, hlasujeme o všetkých troch pozmeňujúcich návrhoch pána poslanca Slafkovského, pretože pán poslanec Slafkovský nežiadal hlasovať oddelene. Čiže hlasujeme spoločne o všetkých troch návrhoch. (Hlasovanie.) Prítomných je 112 poslancov, za návrh 40, proti 19, zdržalo sa 46,  nehlasovali 7. Návrhy pána poslanca Slafkovského sme neschválili. Ďalšie. V. Maňka, poslanec: Ďalej budeme hlasovať o pozmeňujúcom návrhu pána poslanca Slaného. J. Migaš, predseda NR SR: Hlasujeme o pozmeňujúcom návrhu pána poslanca Slaného. Hlasujeme. Hlasujeme o  návrhu pána poslanca Slaného. Pozmeňujúci návrh máte v laviciach. Hlasujeme. (Hlasovanie.) Prítomných je 111 poslancov, za návrh 53, proti 5, zdržalo sa 48, nehlasovali 5. Konštatujem, že tento návrh sme neschválili. Ďalší. V. Maňka, poslanec: Budeme hlasovať o pozmeňujúcom návrhu pani poslankyne Záborskej. J. Migaš, predseda NR SR: Hlasujeme o pozmeňujúcom návrhu pani poslankyne Záborskej. Hlasujeme o pozmeňujúcom návrhu pani poslankyne Záborskej. (Hlasovanie.) Prítomných je 110 poslancov, za návrh 95, proti nikto, zdržali sa 15, všetci hlasovali. Tento návrh pani poslankyne Záborskej sme schválili. Ďalší. V. Maňka, poslanec: Ako posledné hlasovanie o pozmeňujúcich návrhoch budeme hlasovať o poslaneckom návrhu pána poslanca Šlachtu. J. Migaš, predseda NR SR: Pán poslanec Šlachta, nech sa páči. Zapnite mikrofón. Š. Šlachta, poslanec: Ďakujem pekne za slovo. J. Migaš, predseda NR SR: Nech sa páči. Š. Šlachta, poslanec: Rovnako vznášam námietku v zmysle § 94 ods. 3 a žiadam, aby sa hlasovalo. V. Maňka, poslanec: Nebola vznesená námietka pani ministerky, to znamená, že budeme o tom hlasovať, pokiaľ nesťahujete svoj návrh. J. Migaš, podpredseda NR SR: Nie, upresním to. Pán poslanec Šlachta, ideme hlasovať, čiže nebol návrh, aby sa nehlasovalo, čiže táto vec je bezpredmetná, dobre. Hlasujeme. Hlasujeme. Hlasujeme o návrhu pána poslanca Šlachtu. (Hlasovanie.) Prítomných je 110 poslancov, za návrh 43, proti 2, zdržalo sa 59, nehlasovali 6. Tento návrh pána poslanca Šlachtu sme neschválili. Ďalší. V. Maňka, poslanec: Vážený pán predseda, skončili sme hlasovanie o všetkých pozmeňujúcich návrhoch a prosím vás, aby ste dali hlasovať o tom, či postupujeme zákon do tretieho čítania. J. Migaš, predseda NR SR: Prezentujme sa a hlasujme o tom, aby sme o tomto zákone rokovali v treťom čítaní. Hlasujeme. Hlasujeme o návrhu spravodajcu, aby sme prešli do tretieho čítania. (Hlasovanie.) Prítomných je 110 poslancov, za návrh 107, proti nikto, nezdržal sa nikto, nehlasovali 3. Pristúpime teda k tretiemu čítaniu o tomto vládnom návrhu zákona. Otváram rozpravu v rámci tretieho čítania. Pýtam sa, panie poslankyne, páni poslanci, kto chce vystúpiť v rámci rozpravy? Nie je to tak. Vyhlasujem rozpravu za skončenú. Keďže v rámci tohto čítania neboli podané žiadne návrhy, podľa § 86 zákona o rokovacom poriadku pristúpime k hlasovaniu o vládnom návrhu zákona ako o celku. Prezentujme sa a hlasujme. Hlasujeme o návrhu zákona ako o celku. (Hlasovanie.) Prítomných je 112 poslancov, za návrh 80, proti 1, zdržalo sa 31, všetci hlasovali. Konštatujem, že sme schválili vládny návrh zákona, ktorým sa mení a dopĺňa zákon Národnej rady Slovenskej republiky č. 289/1995 Z. z. o dani z pridanej hodnoty v znení neskorších predpisov. Pokračujeme hlasovaním o vládnom návrhu zákona, ktorým sa mení a dopĺňa zákon č. 366/1999 Z. z. o daniach z príjmov v znení neskorších predpisov, tlač 1149. Ideme hlasovať o zákone č. 366/1999 Z. z. , tlač 1149. Spoločným spravodajcom je pán poslanec Farkas. Nech sa páči, uveďte hlasovanie.